ཉིན་འདིར་གླང་ཆེན་རྫ་འདབས་དང་ཨ་ཁུ་ནོར་བྷ་ཚང་གི་ཁོར་ཡུག་ཡོད་ཚད་ཁ་བས་གཡོགས་ཤིང་གྲང་ངར་གྱིས་ཡོངས་སུ་བསྡམས་སོང་།ཨ་ཁུ་ནོར་བྷས་ནོར་ཁྱུ་རྣམས་རང་ཁྱིམ་དུ་ལོག་པར་སྔར་བཞིན་རེ་ཞིང་སྒུག་ཡོད།ཁོས་ཐབ་ཀའི་ཡར་སྒྱིད་ནས་མཚམས་རེར་ཁ་ཏོན་མཚམས་མེད་དུ་འདོན་པ་དང་།ལན་རེར་སྒྲ་ཞིག་རྣ་ལམ་དུ་གྲགས་ཚེ་གཡག་རྒན་ག་ལངས་ཀྱི་ངུར་སྒྲ་ཨེ་ཡིན་བསམ་ནས་ཁ་རོག་གེར་རྣ་བ་བླགས་ནས་ཉན།འོན་ཀྱང་དེ་ནི་ཁོས་མཉམ་འཇོག་བྱེད་རྒྱུ་མང་དྲགས་པས་སྒྲ་ལོག་གོ་བ་ལས་དོན་དངོས་ཤིག་མིན།